Josy Jungblut

De Mathias Joseph "Josy" Jungblut, gebuer den 21. Abrëll 1911 zu Réimech, a gestuerwen den 30. Oktober 1979 an der Stad LëtzebuergAnthologie du Luxembourg, 1992, S. 173., war e lëtzebuergesche Sculpteur.

Hie war de Jong vum Leeëndecker Heinrich (Henri) Jungblut an der Maria Weiden.Gebuertsschäin 1911, n° 15. Wéi säi Monni Michel Jungblut an de Koseng Victor Jungblut huet hien d'Konscht gewielt. Hien huet beim Arnold Hensler op der Tréierer Kunstgewerbeschule studéiert an als Schüler vum Oscar Jespers op der École nationale supérieure d'Architecture et des Arts décoratifs zu Bréissel. Spéider huet hie selwer am Centre national de promotion des Arts et Métiers an der Stad Lëtzebuerg enseignéiert.

Hie war Member vum Cercle artistique de Luxembourg an huet vun 1937 bis 1961 un de Joressalone vum Kënschtlerverband deelgeholl.Welter, Jos. [réd.], 1993. Cent ans d'art luxembourgeois: 1893-1993: rétrospective. Luxembourg: Cercle artistique, 1993, Crauthem, Lux-Print. Hien huet eng Goldmedail op der Weltausstellung zu Paräis (1937) gewonnen."Der Plastiker Josy Jungblut". 1951 krut hien e Konschtpräis, dee vum Verband vun de Lëtzebuerger Zeitungsediteure gestëft gouf."Der Bildhauer Josy Jungblut Träger des 1. Kunstpreises luxemburgischer Zeitungsverleger", Luxemburger Wort, 6. Oktober 1951.

 Wierker 
 Monument aux morts zu Äischen
 Monument aux morts zu Berbuerg
 Monument aux morts zu Fréiseng, 1949 ageweit
 Monument aux morts zu Hunchereng
 Monument aux morts zu Réimech
 Monument aux morts zu Walfer
 Monument aux morts (zesumme mam Architekt Robert Leer) zu Lëtzebuerg-Weimeschkierch, 1949 ageweit
 Monument aux morts zu Wuermer
 Kräizweestatiounen (deelweis) an der Trap virun der Kräizkapell vu Gréiwemaacher
 Schetzel, Schetzel-Klaus am Gréngewald
 Hellegen Achardus, Schetzel-Klaus am Gréngewald
 Mater dolorosa, Holzskulptur, Kierch zu Méischdref
 Hellege Mäerten, Steeskulptur, Kierch zu Méischdref
 Weekräiz Fatima, Steerelief, Primerbierg bei Greiweldeng
 Onofhängegkeetsdenkmal fir 100 Joer Onofhängegkeet vu Lëtzebuerg, 1939 opgeriicht, zu Schwéidsbeng
 Holzplastike vum Tréischterin Altor an der Lampertsbierger Kierch, 1945 opgeriicht, zu Lëtzebuerg-Lampertsbierg
 Relief Schutzmantelmadonna op der Altormensa an der Kapell op der Giischterklaus, den 20.8.1944 ageweit.
 Grafmonument um Graf vun der Famill Bauer-Huppertz um Lallenger Kierfecht

 Literatur 
 Bofferding, M.-J., 1979.... Télécran vum 24. Mäerz 1979.
 Walentiny, J., 1965.... Luxemburger Wort vum 12. Juni 1965.
 Herr, L., 1992. Anthologie des arts au Luxembourg. Éditions Émile Borschette, 464 S. (Cf. S. 173). ISBN 2-87982-034-0
 Um Spaweck 

Kategorie:Gebuer 1911
Kategorie:Lëtzebuergesch Sculpteuren
Kategorie:Gestuerwen 1979
Kategorie:Membere vum Cercle artistique de Luxembourg